વડોદરા : સમગ્ર દેશની પ્રજા તથા રાજકારણીઓની નજર બિહાર વિધાનસભાની યોજાનારી ચૂંટણીઓ ઉપર છે ત્યારે આ ચૂંટણીમાં જનતા પરિવારનું ગઠબંધન નહીં પરંતુ ઠગબંધન હોવાનું ગીરીરાજસિંહે જણાવ્યું હતું. આ ચૂંટણીમાં તમામ પ્રકારના તકવાદીઓ ભેગા થયા છે. બિહારની પ્રજા આ ગઠબંધનની નીતિરીતિથી પરિચીત છે ત્યારે આવનારા દિવસોમાં નરેન્દ્ર મોદીની પોલિટિકલ સુનામી જનતા પરિવારના સુપડાસાફ કરી નાંખશે તેમ કેન્દ્રના સુક્ષ્મ, લઘુ અને મધ્યમ ઉદ્યોગ મંત્રી તથા બિહારના નેતા ગીરીરાજસિંહે આજે પત્રકારો સમક્ષ વાતચીતમાં જણાવ્યું હતું.